Αγία Ειρήνη Πατρών

Σάββατο του Λαζάρου-Θ. Λειτουργία ( Αγίου Ιωάννου του Χρυσοστόμου)
2025-04-12 07:00 - 09:30 (Europe/Helsinki) | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Εσπερινός Κυριακής των Βαΐων
2025-04-12 17:30 - 18:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Πρόγραμμα Μεγάλης Εβδομάδος Αγίας Ειρήνης Ριγανοκάμπου
2025-04-13 - 2025-04-20 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Εσπερινός Αγίου Γεωργίου του Μεγαλομάρτυρος & Τροπαιοφόρου
2025-04-22 17:30 - 18:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Θεία Λειτουργία Αγίου Γεωργίου του Μεγαλομάρτυρος & Τροπαιοφόρου
2025-04-23 07:30 - 09:30 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Μέγας Πανηγυρικός Εσπερινός της Ζωοδόχου Πηγής μετ' Αρτοκλασίας
2025-04-24 18:00 - 19:30 | Παρεκκλησιο Ζωοδόχου Πηγής, Ιερος Ναός Ζωοδόχου Πηγής, PATRA, ΑΧΑΙΑΣ, 26500, Ελλάδα

Πανηγυρική Θεία Λειτουργία Ζωοδόχου Πηγής
2025-04-25 07:00 - 10:00 | Παρεκκλησιο Ζωοδόχου Πηγής, Ιερος Ναός Ζωοδόχου Πηγής, PATRA, ΑΧΑΙΑΣ, 26500, Ελλάδα

Μεθεόρτιος Εσπερινός
2025-04-25 18:00 - 19:00 | Παρεκκλησιο Ζωοδόχου Πηγής, Ιερος Ναός Ζωοδόχου Πηγής, PATRA, ΑΧΑΙΑΣ, 26500, Ελλάδα

Δεν θα τελεστεί Θεία Λειτουργία
2025-04-26 | WESTERN GREECE

Θεία Λειτουργία -Κυριακή του Θωμά
2025-04-27 07:00 - 10:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Μέγας Πανηγυρικός Εσπερινός μετά Αρτοκλασίας
2025-05-04 18:30 - 20:30 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Πανηγυρική Αρχιερατική Θεία Λειτουργία μετά Θείου Κηρύγματος
2025-05-05 07:00 - 10:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Αρχιερατικός Εσπερινός -Παράκλησις-Λιτάνευση της Εικόνος και της Τιμίας Κάρας
2025-05-05 18:30 - 20:30 | WESTERN GREECE

Θεία Λειτουργία Αγίου Ιωάννου του Θεολόγου και Ευαγγελιστού
2025-05-08 07:00 - 09:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece
Άγιος Ιωάννης ο Θεολόγος και Ευαγγελιστής (Σύναξις της αγίας κόνεως της εκπορευομένης εκ του τάφου του Ιωάννου του Θεολόγου)
Ο Ευαγγελιστής Ιωάννης, ο αγαπημένος μαθητής του Κυρίου, «ὁ ἐπιπεσῶν ἐπὶ τὸ στῆθος τοῦ Ἰησοῦ», είναι εκείνος που έγραψε το κατά Ιωάννην Ευαγγέλιον, αλλά και τις τρεις Καθολικές Επιστολές, που φέρουν το όνομά του.
Η μνήμη του Αποστόλου Ιωάννου εορτάζεται στις 26 Σεπτεμβρίου. Η σημερινή εορτή συνδέεται με την ανάδυση θαυματουργικής κόνεως (σκόνης) από τον τάφο του Ευαγγελιστού, μέσω της θαυματουργικής επενέργειας του Αγίου Πνεύματος, που οι ντόπιοι την αποκαλούσαν «επίγειο μάνα».
Ο Ευαγγελιστής Ιωάννης, αφού, ύστερα από θείο φωτισμό, προέβλεψε ότι επρόκειτο να μεταστεί από την παρούσα ζωή στην αιώνια και ατελεύτητη, παρέλαβε τους μαθητές του και βγήκε έξω από την Έφεσο. Εκεί σε ένα σημείο υπέδειξε να ανοιγεί τάφος. Μόλις έγινε αυτό, μπήκε μέσα ζωντανός και κοιμήθηκε με ειρήνη. Ο τάφος αυτός εφεξής έγινε πηγή ιαμάτων.
Η Σύναξη του Αγίου Αποστόλου και Ευαγγελιστού Ιωάννου, ετελείτο στον περιφανή ναό του, ο οποίος βρισκόταν στον τόπο που ονομάζεται Έβδομον, στο σημερινό Μακροχώρι Κωνσταντινουπόλεως. Για το ναό αυτό στον Έβδομον, που υπήρχε κατά τα τέλη του 4ου αιώνα μ.Χ., γνωρίζουμε σχετικά από τον Σωκράτη τον Σχολαστικό. Κατά τον 9ο αιώνα μ.Χ. ο ναός του Θεολόγου ήταν καταβεβλημένος, ίσως εξαιτίας σεισμών ή καιρικών επηρειών και γι’ αυτό ανήγειρε αυτόν εκ βάθρων ο αυτοκράτορας Βασίλειος ο Μακεδών.
Τέλος, αξίζει να αναφέρουμε, την φράση που συνεχώς έλεγε στους μαθητές του ο Απόστολος Ιωάννης: «Τεκνια, αγαπατε αλληλους» (Ιωαν. ιγ΄ 34), που σημαίνει, παιδιά μου, να αγαπάτε ο ένας τον άλλο. Και όταν οι μαθητές του ρώτησαν γιατί συνεχώς τους λέει την ίδια φράση, αυτός απάντησε «διότι είναι εντολή του Κυρίου, και όταν αυτό μόνο γίνεται, αρκεί».

Αναστάσιμος Εσπερινός ( Νέα ώρα τέλεσης εσπερινών)
2025-05-10 18:30 - 19:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Αναστάσιμη Θεία Λειτουργία Κυριακή του Παραλύτου
2025-05-11 07:00 - 10:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Θεία Λειτουργία -Μεσοπεντηκοστή
2025-05-14 07:00 - 09:30 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece
Τὴν Τετάρτη μετὰ τὴν Κυριακὴ τοῦ Παραλύτου πανηγυρίζει ἡ Ἐκκλησία μας μία μεγάλη δεσποτικὴ ἑορτή, τὴν ἑορτὴ τῆς Μεσοπεντηκοστῆς. Τὰ βυζαντινὰ χρόνια, ἡ ἑορτὴ τῆς Μεσοπεντηκοστῆς ἦταν ἡ μεγάλη ἑορτὴ τῆς Μεγάλης Ἐκκλησίας τῆς Κωνσταντινουπόλεως καὶ συνέτρεχαν κατ’ αὐτὴ στὸν μεγάλο ναὸ πλήθη λαοῦ. Δὲν ἔχει κανεὶς παρὰ νὰ ἀνοίξει τὴν Ἔκθεση τῆς Βασιλείου Τάξεως (Κεφ. 26) τοῦ Κωνσταντίνου Πορφυρογέννητου γιὰ νὰ δεῖ τὸ ἐπίσημο τυπικὸ τοῦ ἑορτασμοῦ, ὅπως ἐτελεῖτο μέχρι τὴν Μεσοπεντηκοστὴ τοῦ ἔτους 903 μ.Χ. στὸν ναὸ τοῦ Ἁγίου Μωκίου στὴν Κωνσταντινούπολη, μέχρι δηλαδὴ τὴν ἡμέρα ποὺ ἔγινε ἡ ἀπόπειρα κατὰ τῆς ζωῆς τοῦ αὐτοκράτορος Λέοντος ΣΤ’ τοῦ Σοφοῦ (11 Μαΐου 903 μ.Χ.). Ἐκεῖ ὑπάρχει μία λεπτομερὴς περιγραφὴ τοῦ λαμπροῦ πανηγυρισμοῦ, ποὺ καταλαμβάνει ὁλόκληρες σελίδες καὶ καθορίζει μὲ τὴν γνωστὴ παράξενη βυζαντινὴ ὁρολογία, πῶς ὁ αὐτοκράτωρ τὸ πρωὶ τῆς ἑορτῆς μὲ τὰ ἐπίσημα βασιλικὰ τοῦ ἐνδύματα καὶ τὴν συνοδεία τοῦ ξεκινοῦσε ἀπὸ τὸ ἱερὸ παλάτι γιὰ νὰ μεταβεῖ στὸν ναὸ τοῦ ἁγίου Μωκίου, ὅπου θὰ ἐτελεῖτο ἡ θεία λειτουργία. Σὲ λίγο ἔφθανε ἡ λιτανεία μὲ ἐπικεφαλῆς τὸν πατριάρχη. Καὶ βασιλεὺς καὶ πατριάρχης εἰσήρχοντο ἐπισήμως στὸν ναό. Ἡ θεία λειτουργία ἐτελεῖτο μὲ τὴν συνήθη στὶς μεγάλες ἑορτὲς βυζαντινὴ μεγαλοπρέπεια. Μετὰ ἀπὸ αὐτὴν ὁ αὐτοκράτωρ παρέθετε πρόγευμα, στὸ ὁποῖο ἔπαιρνε μέρος καὶ ὁ πατριάρχης. Καὶ πάλι ὁ βασιλεὺς ὑπὸ τὶς ἐπευφημίες τοῦ πλήθους «Εἰς πολλοὺς καὶ ἀγαθοὺς χρόνους ὁ Θεὸς ἀγάγει τὴν βασιλείαν ὑμῶν» καὶ μὲ πολλοὺς ἐνδιαμέσους σταθμοὺς ἐπέστρεφε στὸ ἱερὸ παλάτι.

Ἀλλὰ καὶ στὰ σημερινά μας λειτουργικὰ βιβλία, στὸ Πεντηκοστάριο, βλέπει κανεὶς τὰ ἴχνη τῆς παλαιᾶς της λαμπρότητας. Παρουσιάζεται σὰν μία μεγάλη δεσποτικὴ ἑορτή, μὲ τὰ ἐκλεκτά της τροπάρια καὶ τοὺς διπλούς της κανόνες, ἔργα τῶν μεγάλων ὑμνογράφων, τοῦ Θεοφάνους καὶ τοῦ Ἀνδρέου Κρήτης, μὲ τὰ ἀναγνώσματά της καὶ τὴν ἐπίδρασή της στὶς πρὸ καὶ μετὰ ἀπὸ αὐτὴν Κυριακὲς καὶ μὲ τὴν παράταση τοῦ ἑορτασμοῦ της ἐπὶ ὀκτὼ ἡμέρες κατὰ τὸν τύπο τῶν μεγάλων ἑορτῶν τοῦ ἐκκλησιαστικοῦ ἔτους.

Ποιὸ ὅμως εἶναι τὸ θέμα τῆς ἰδιορρύθμου αὐτῆς ἑορτῆς; Ὄχι πάντως κανένα γεγονὸς τῆς εὐαγγελικῆς ἱστορίας. Τὸ θέμα της εἶναι καθαρὰ ἑορτολογικὸ καὶ θεωρητικό. Ἡ Τετάρτη τῆς Μεσοπεντηκοστῆς εἶναι ἡ 25η ἀπὸ τοῦ Πάσχα καὶ ἡ 25η πρὸ τῆς Πεντηκοστῆς ἡμέρα. Σημειώνει τὸ μέσον τῆς περιόδου τῶν 50 μετὰ τὸ Πάσχα ἑορτάσιμων ἡμερῶν. Εἶναι δηλαδὴ ἕνας σταθμός, μία τομή. Ὡραία τὸ τοποθετεῖ τὸ πρῶτο τροπάριο τοῦ ἑσπερινοῦ τῆς ἑορτῆς:

«Πάρεστιν ἡ μεσότης ἡμερῶν,
τῶν ἐκ σωτηρίου ἀρχομένων ἐγέρσεως
Πεντηκοστῇ δέ τῇ θείᾳ σφραγιζομένων,
καί λάμπει τάς λαμπρότητας
ἀμφοτέρωθεν ἔχουσα
καί ἑνοῦσα τάς δύο
καί παρεῖναι τήν δόξαν προφαίνουσα
τῆς δεσποτικῆς ἀναλήψεως σεμνύνεται».

Χωρὶς δηλαδὴ νὰ ἔχει δικό της θέμα ἡ ἡμέρα αὐτὴ συνδυάζει τὰ θέματα, τοῦ Πάσχα ἀφ’ ἑνὸς καὶ τῆς ἐπιφοιτήσεως τοῦ Ἁγίου Πνεύματος ἀφ’ ἑτέρου, καὶ «προφαίνει» τὴν δόξα τῆς ἀναλήψεως τοῦ Κυρίου, ποὺ θὰ ἑορτασθεῖ μετὰ ἀπὸ 15 ἡμέρες. Ἀκριβῶς δὲ αὐτὸ τὸ μέσον τῶν δύο μεγάλων ἑορτῶν ἔφερνε στὸ νοῦ καὶ ἕνα ἑβραϊκὸ ἐπίθετο τοῦ Κυρίου, τὸ «Μεσσίας». Μεσσίας στὰ ἑλληνικὰ μεταφράζεται Χριστός. Ἀλλὰ ἠχητικὰ θυμίζει τὸ μέσον. Ἔτσι καὶ στὰ τροπάρια καὶ στὸ συναξάρι τῆς ἡμέρας ἡ παρετυμολογία αὐτὴ γίνεται ἀφορμὴ νὰ παρουσιασθεῖ ὁ Χριστὸς σὰν Μεσσίας – μεσίτης Θεοῦ καὶ ἀνθρώπων, «μεσίτης καὶ διαλλάκτης ἡμῶν καὶ τοῦ αἰωνίου αὐτοῦ Πατρός». «Διὰ ταύτην τὴν αἰτίαν τὴν παροῦσαν ἑορτὴν ἑορτάζοντες καὶ Μεσοπεντηκοστὴν ὀνομάζοντες τὸν Μεσσίαν τε ἀνυμνοῦμεν Χριστόν», σημειώνει ὁ Νικηφόρος Ξανθόπουλος στὸ συναξάρι. Σ’ αὐτὸ βοήθησε καὶ ἡ εὐαγγελικὴ περικοπή, ποὺ ἐξελέγη γιὰ τὴν ἡμέρα αὐτὴ (Ἰω. 7, 14 – 30). Μεσούσης τῆς ἑορτῆς τοῦ Ἰουδαϊκοῦ Πάσχα ὁ Χριστὸς ἀνεβαίνει στὸ ἱερὸ καὶ διδάσκει. Ἡ διδασκαλία Του προκαλεῖ τὸν θαυμασμό, ἀλλὰ καὶ ζωηρὰ ἀντιδικία μεταξὺ αὐτοῦ καὶ τοῦ λαοῦ καὶ τῶν διδασκάλων. Εἶναι Μεσσίας ὁ Ἰησοῦς ἡ δὲν εἶναι; Εἶναι ἡ διδασκαλία τοῦ Ἰησοῦ ἐκ Θεοῦ ἢ δὲν εἶναι; Νέο λοιπὸν θέμα προστίθεται: ὁ Χριστὸς εἶναι διδάσκαλος. Αὐτὸς ποὺ ἐνῶ δὲν ἔμαθε γράμματα κατέχει τὸ πλήρωμα τῆς σοφίας, γιατί εἶναι ἡ Σοφία τοῦ Θεοῦ ἡ κατασκευάσασα τὸν κόσμο. Ἀκριβῶς ἀπὸ αὐτὸν τὸν διάλογο ἐμπνέεται μεγάλο μέρος τῆς ὑμνογραφίας τῆς ἑορτῆς. Ἐκεῖνος ποὺ διδάσκει στὸν ναό, στὸ μέσον τῶν διδασκάλων τοῦ Ἰουδαϊκοῦ λαοῦ, στὸ μέσον της ἑορτῆς, εἶναι ὁ Μεσσίας, ὁ Χριστός, ὁ Λόγος τοῦ Θεοῦ. Αὐτὸς ποὺ ἀποδοκιμάζεται ἀπὸ τοὺς δῆθεν σοφοὺς τοῦ λαοῦ Του εἶναι ἡ τοῦ Θεοῦ Σοφία. Ἐκλέγομε ἕνα ἀπὸ τὰ πιὸ χαρακτηριστικὰ τροπάρια, τὸ δοξαστικὸ τῶν ἀποστίχων τοῦ ἑσπερινοῦ τοῦ πλ. δ’ ἤχου:

«Μεσούσης τῆς ἑορτῆς
διδάσκοντός σου, Σωτήρ,
ἔλεγον οἱ Ἰουδαῖοι·
Πῶς οὗτος οἶδε γράμματα, μή μεμαθηκώς;
ἀγνοοῦντες ὅτι σύ εἶ ἡ Σοφία
ἡ κατασκευάσασα τόν κόσμον.
Δόξα σοι».

Λίγες σειρὲς πιὸ κάτω στὸ Εὐαγγέλιο τοῦ Ἰωάννου, ἀμέσως μετὰ τὴν περικοπὴ ποὺ περιλαμβάνει τὸν διάλογο τοῦ Κυρίου μὲ τοὺς Ἰουδαίους «Τῆς ἑορτῆς μεσούσης», ἔρχεται ἕνας παρόμοιος διάλογος, ποὺ ἔλαβε χώρα μεταξὺ Χριστοῦ καὶ τῶν Ἰουδαίων «τῇ ἐσχάτῃ ἡμέρᾳ τῇ μεγάλῃ τῆς ἑορτῆς», δηλαδὴ κατὰ τὴν Πεντηκοστή. Αὐτὸς ἀρχίζει μὲ μία μεγαλήγορο φράση τοῦ Κυρίου. «Ἐὰν τὶς διψᾷ, ἐρχέσθω πρός με καὶ πινέτω. Ὁ πιστεύων εἰς ἐμέ, καθὼς εἶπεν ἡ γραφή, ποταμοὶ ἐκ τῆς κοιλίας αὐτοῦ ρεύσουσιν ὕδατος ζῶντος» (Ἰω. 7, 37 – 38). Καὶ σχολιάζει ὁ Εὐαγγελιστής. «Τοῦτο δὲ εἶπε περὶ τοῦ Πνεύματος, οὗ ἔμελλον λαμβάνειν οἱ πιστεύοντες εἰς αὐτόν» (Ἰω. 7, 39). Δὲν ἔχει σημασία ὅτι οἱ λόγοι αὐτοὶ τοῦ Κυρίου δὲν ἐλέχθησαν κατὰ τὴν Μεσοπεντηκοστή, ἀλλὰ λίγες ἡμέρες ἀργότερα. Ποιητικὴ ἀδεία μπῆκαν στὸ στόμα τοῦ Κυρίου στὴν ὁμιλία Του κατὰ τὴν Μεσοπεντηκοστή. Ταίριαζαν ἐξ’ ἄλλου τόσο πολὺ μὲ τὸ θέμα τῆς ἑορτῆς. Δὲν μποροῦσε νὰ βρεθεῖ πιὸ παραστατικὴ εἰκόνα γιὰ νὰ δειχθεῖ ὁ χαρακτήρας τοῦ διδακτικοῦ ἔργου τοῦ Χριστοῦ. Στὸ διψασμένο ἀνθρώπινο γένος ἡ διδασκαλία τοῦ Κυρίου ἦλθε σὰν ὕδωρ ζῶν, σὰν ποταμὸς χάριτος ποὺ δρόσισε τὸ πρόσωπο τῆς γῆς. Ὁ Χριστὸς εἶναι ἡ πηγὴ τῆς χάριτος, τοῦ ὕδατος τοῦ ἀλλομένου εἰς ζωὴν αἰώνιον, ποὺ ξεδιψᾶ καὶ ἀρδεύει τὶς συνεχόμενες ἀπὸ βασανιστικὴ δίψα ψυχὲς τῶν ἀνθρώπων. Ποῦ μεταβάλλει τοὺς πίνοντας σὲ πηγές. «Ποταμοὶ ἐκ τῆς κοιλίας αὐτοῦ ρεύσουσι ὕδατος ζῶντος» (Ἰω. 7, 38). «Καὶ γενήσεται αὐτῷ πηγὴ ὕδατος ἀλλομένου εἰς ζωὴν αἰώνιον, εἶπε στὴν Σαμαρείτιδα» (Ἰω. 4, 14). Ποὺ μετέτρεψε τὴν ἔρημό τοῦ κόσμου σὲ θεοφύτευτο παράδεισο ἀειθαλῶν δένδρων φυτεμένων παρὰ τὰς διεξόδους τῶν ὑδάτων τοῦ ἁγίου Πνεύματος. Τὸ γόνιμο αὐτὸ θέμα ἔδωσε νέες ἀφορμὲς στὴν ἐκκλησιαστικὴ ποίηση καὶ στόλισε τὴν ἑορτὴ τῆς Μεσοπεντηκοστῆς μὲ ἐξαίρετους ὕμνους. Διαλέγομε τρεῖς, τοὺς πιὸ χαρακτηριστικούς: Τὸ κάθισμα τοῦ πλ. δ’ ἤχου πρὸς τὸ «Τὴν Σοφίαν καὶ Λόγον», ποὺ ψάλλεται μετὰ τὴν γ’ ὠδὴ τοῦ κανόνος στὴν ἀκολουθία τοῦ ὄρθρου:

«Τῆς σοφίας τό ὕδωρ καί τῆς ζωῆς
ἀναβρύζων τῷ κόσμῳ, πάντας, Σωτήρ,
καλεῖς τοῦ ἀρύσασθαι
σωτηρίας τά νάματα·
τόν γάρ θεῖον νόμον σου
δεχόμενος ἄνθρωπος,
ἐν αὐτῷ σβεννύει
τῆς πλάνης τούς ἄνθρακας.
Ὅθεν εἰς αἰῶνας
οὐ διψήσει, οὐ λήξει
τοῦ κόρου σου δέσποτα, βασιλεῦ ἐπουράνιε.
Διά τοῦτο δοξάζομεν
τό κράτος σου, Χριστέ ὁ Θεός,
τῶν πταισμάτων ἄφεσιν αἰτούμενοι
καταπέμψαι πλουσίως
τοῖς δούλοις σου».

Τὸ ἀπολυτίκιο καὶ τὸ κοντάκιο τῆς ἑορτῆς, τὸ πρῶτο του πλ. δ’ καὶ τὸ δεύτερό του δ’ ἤχου:

«Μεσούσης τῆς ἑορτῆς
διψῶσάν μου τήν ψυχήν
εὐσεβείας πότισον νάματα·
ὅτι πᾶσι, Σωτήρ ἐβόησας·
Ὁ διψῶν ἐρχέσθω πρός με καί πινέτω.
Ἡ πηγή τῆς ζωῆς, Χριστέ ὁ Θεός, δόξα σοι».
«Τῆς ἑορτῆς τῆς νομικῆς μεσαζούσης
ὁ τῶν ἁπάντων ποιητής καί δεσπότης
πρός τούς παρόντας ἔλεγες, Χριστέ ὁ Θεός·
Δεῦτε καί ἀρύσασθαι ὕδωρ ἀθανασίας.
Ὅθεν σοι προσπίπτομεν καί πιστῶς ἐκβοῶμεν·
Τούς οἰκτιρμούς σου δώρησαι ἡμῖν,
σύ γάρ ὑπάρχεις πηγή τῆς ζωῆς ἡμῶν».

Καὶ τέλος τὸ ἀπαράμιλλο ἐξαποστειλάριο τῆς ἑορτῆς:

«Ὁ τόν κρατῆρα ἔχων
τῶν ἀκενώτων δωρεῶν,
δός μοι ἀρύσασθαι ὕδωρ
εἰς ἄφεσιν ἁμαρτιῶν·
ὅτι συνέχομαι δίψῃ,
εὔσπλαγχνε μόνε οἰκτίρμον».

Θεία Λειτουργία
2025-05-17 07:00 - 09:00, 2025-05-24 07:00 - 09:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Αναστάσιμη Θεία Λειτουργία -Κυριακή της Σαμαρείτιδος
2025-05-18 07:00 - 10:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Θεία Λειτουργία -Άγιοι Κωνσταντίνος και Ελένη οι Ισαπόστολοι
2025-05-21 07:00 - 09:30 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Αναστάσιμη Θεία Λειτουργία -Κυριακή του τυφλού
2025-05-25 07:00 - 10:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Όρθρος -Θεία Λειτουργία (Όσιος Ιωάννης ο Ρώσος)
2025-05-27 07:00 - 09:30 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Ιερή Αγρυπνία Απόδοσης εορτής Πάσχα(Θ. Λειτ. για τους υποψήφιους Πανελλαδικων εξετάσεων)
2025-05-27 09:30 - 2025-05-28 00:30 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Ακολουθία της θ' ώρας του Πάσχα & εσπερινός της Αναλήψεως του Κυρίου
2025-05-28 18:30 - 19:30 | Παρεκκλησιο Ζωοδόχου Πηγής, Ιερος Ναός Ζωοδόχου Πηγής, PATRA, ΑΧΑΙΑΣ, 26500, Ελλάδα

Εορταστική Θεία Λειτουργία της Αναλήψεως μετά Αρτοκλασίας -Οσίας Υπομονής
2025-05-29 07:00 - 10:00 | Παρεκκλησιο Ζωοδόχου Πηγής, Ιερος Ναός Ζωοδόχου Πηγής, PATRA, ΑΧΑΙΑΣ, 26500, Ελλάδα

Αναστάσιμη Θεία Λειτουργία Αγίων (318) Πατέρων της Α' Οικουμενικής Συνόδου -Αγιασμος
2025-06-01 07:00 - 10:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Εσπερινός Ψυχοσαββάτου & Τρισάγιο υπέρ των κεκοιμημένων αδελφών μας
2025-06-06 18:30 - 19:30 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Ψυχοσάββατο-Θεία Λειτουργία και τρισάγιο υπέρ Αναπαύσεως των κεκοιμημένων αδερφών μας
2025-06-07 07:00 - 09:30 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece

Θεία Λειτουργία Κυριακή της Πεντηκοστής -εσπερινός της Γονυκλισιας
2025-06-08 07:00 - 10:00 | ΑΓΙΑ ΕΙΡΗΝΗ, ΑΓ.ΕΙΡΗΝΗΣ 141-143, ΠΑΤΡΑ, WESTERN GREECE, 26331, Greece
